Diari Oficial de la Generalitat Valenciana


Sumari del DOGV 7172, del 13-12-2013 (2013/11298)

Notificació de la sentència dictada en el procediment ordinari número 815/2010.
-------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11993


Organisme emissor
:   Jutjat de Primera Instància i Instrucció Número 2 de Llíria

Tipus de document
:   Edicte

Notificació de la sentència dictada en el procediment ordinari número 815/2010. [2013/11759]  
Procediment ordinari 000815/2010  
De: Adquiera Servicios Financieros EFC, SA.  
Procurador: Juan Francisco Navarro Tomás.  
Contra: Grupo Horgraes, SL, José Castillo Latorre i Luis Ortiz León.  
Procurador/a: -   
En el present procediment de juí ordinari 815/2010, seguit a instàncies d'Adquiera Servicios Financieros EFC, SA, contra Grupo Horgraes, SL, José Castillo Latorre i Luis Ortiz León, s'ha dictat la sentència que, literalment, diu així:  
«Jutjat de Primera Instància i Instrucció número 2 de Llíria  
Juí ordinari 815/2010  
Sentència número 68/2011   
Llíria, 14 de març de 2011  
M.ª Soledad Capilla Giménez, magistrada jutgessa del Jutjat de Primera Instància i Instrucció número 2 de Llíria, he vist les presents actuacions de juí ordinari 815/2010 sobre la reclamació d'una quantitat, seguides davant d'este Jutjat a instàncies de l'entitat mercantil Adquiera Servicios Financieros EFC, SA, representada pel procurador Juan Francisco Navarro Tomás, assistida pel lletrat Carlos Jolin de Vargas, contra l'entitat mercantil Grupo Horgraes, SL, José Castillo Latorre i Luis Ortiz León, declarats en rebel·lia processal.   
Fets   
Primer. Que l'esmentada representació va presentar una demanda contra els indicats demandats, en data 1 de juny de 2010, en la qual després d'exposar els fets i fonaments de dret que considerava aplicables, acabava sol·licitant que es dictara una sentència que estimara íntegrament la pretensió principal de la demanda.   
Segon. Admés a tràmit el procediment, es va traslladar la demanda al demandat perquè contestara a esta; transcorregut el termini no va presentar un escrit de contestació.  
Tercer. Per la provisió de data 16 de desembre de 2010, es va citar les parts a la celebració de l'audiència prèvia, que es va celebrar el dia 7 de març de 2011, amb l'assistència de la part actora, que es va ratificar en la seua demanda i que va proposar com a mitjans de prova la documental, i va quedar admesa la prova proposada. I, de conformitat article 428 de la Llei d'Enjudiciament Civil, no havent-hi més prova que la documental proposada i admesa, van quedar les actuacions vistes per a dictar sentència.   
Fonaments de dret  
Primer. La part actora exercix una acció de reclamació d'una quantitat, per l'impagament del contracte de préstec subscrit en data 5 d'agost de 2009, per al finançament del vehicle de la marca BMW, model 630CI, matrícula 8373HWV, pel qual se li deu la quantitat de 49.593,41 euros.   
Segon. De la prova aportada, documental privada no impugnada, de conformitat article 217 de la Llei d'Enjudiciament Civil, queda acreditat:   
1. Que l'entitat demandada va subscriure amb l'actora un contracte de préstec per mitjà del qual l'entitat financera Adquiera Servicios Financieros EFC, SA, li concedia un préstec per l'import de 56.871,60 euros, en data 5 d'agost de 2009, pagadors en seixanta terminis mensuals, estipulant-se un interés del 7,50 per cent nominal anual. Document número u de la demanda.   
2. José Castillo Latorre i Luis Ortiz León van subscriure el contracte de préstec com a avaladors.   
3. El dit préstec es va concedir per al finançament d'un turisme marca BMW, model 630 CI, matrícula 7228HEM.   
4. Des del 5 d'octubre de 2009, l'entitat demandada no ha procedit a atendre les quotes mensuals, i això ha donat lloc a la resolució del contracte per l'entitat actora, amb l'oportuna liquidació, que dóna un deute de 49.593,41 euros. Document número dos de la demanda.  
En conseqüència, pertoca estimar íntegrament la demanda presentada per l'actora i declarar la resolució del contracte, i condemnar l'entitat demandada i els demandats Luis Ortiz León i José Castillo Latorre, com a avaladors solidaris, a abonar la quantitat de 49.593,41 euros, més els interessos de demora pactats des de la data de tancament.   
Tercer. De conformitat amb l'article 394 de la Llei d'Enjudiciament Civil, pel fer d'estimar-se íntegrament la demanda, ha de condemnar-se a costes la part demandada, en rebel·lia processal.  
Dispositiva  
Estime íntegrament la demanda formulada per Adquiera Servicios Financieros EFC, SA, representats pel procurador Juan Francisco Navarro Tomás, i condemne solidàriament l'entitat mercantil Grupo Horgraes, SL, José Castillo Latorre i Luis Ortiz León, a abonar a l'actor la quantitat de 49.593,41 euros, més els interessos de demora pactats des de la data de tancament del compte.  
Tot això, amb la condemna expressa a costes a la part demandada.  
Notifiqueu esta resolució a les parts i feu-los saber que no és ferma ja que poden interposar un recurs d'apel·lació en el termini de cinc dies, que haurà de preparar-se davant d'este Jutjat.  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. (457.2 LECn).   
Previ depòsit de 50 euros, que s'acreditarà davant d'este tribunal (DA 15.6 LO 1/2009, de 3 de novembre), per mitjà del seu ingrés en l'entitat Banesto oficina 3152 de Llíria, compte 4394 0000 00, número de procediment (4 dígits) i any (dos dígits).  
Porteu l'original al llibre de sentències, quedant una còpia testimoniada en les presents actuacions.   
Esta és la meua sentència, que, jutjant en esta instància, pronuncie, mane i firme.  
Publicació. L'anterior sentència ha sigut llegida i publicada en el mateix dia de la seua data, mentre celebrava audiència pública el mateix jutge que la va dictar i firmar.»  
I atés que els demandats, Grupo Horgraes, SL, i José Castillo Latorre, es troben en parador desconegut, expedisc este edicte perquè els valga de notificació de forma deguda.  
  
Llíria, 10 de gener de 2013.- La secretària judicial: Amparo Prieto Trenco.